Príloha č. 2

S T A V

plnenia úloh z uznesení vlády SR, vydaných od 1.1.1995 do 30.9.2001 
a splatných v III. štvrťroku 2001
v ministerstvách a ostatných ústredných orgánoch 

1. Ministerstvo hospodárstva SR

	Vláda v kontrolovanom období uložila ministrovi v uzneseniach prijatých od 1.1.1995 do 30.9.2001 plniť celkom 286 úloh.

	Zo 43 termínovaných úloh, splatných v kontrolovanom období, bolo 35 úloh splnených,  5 úloh oneskorene splnených a 3 úlohy nesplnené.  V ďalšom období je splatných 136 úloh.

     Zo 107 netermínovaných úloh bolo splnených 48 úloh.

Číslo uznesenia
a dátum	Číslo, stručný obsah úlohy a   termín plnenia	Príčina nesplnenia úlohy 	
5/2000 
12.1.2000

273/2001 
28.3.2001 

	B.4. Zabezpečiť pre odberateľov elektriny podľa prílohy tohto uznesenia podmienky pre výber dodávateľa elektriny spomedzi držiteľov licencie na výrobu elektriny na území Slovenskej republiky podľa termínov uvedených v prílohe.

Termíny:   od 1. januára 2001, 
1. januára 2002, 
1. januára 2003, 
1. januára 2004

Povolený odklad prvého termínu: 
do 1.7.2001 

B.1. Splniť úlohy uvedené v prílohách 1 a 2 tohto uznesenia.
2-32b Liberalizovať domáci trh s elektrickou energiou pre spotrebiteľov s ročnou spotrebou prevyšujúcou 500 GWh, 100 GWh a 40 GWh.

Termíny: 
júl 2001, január 2002, január 2003

 	Úlohy sú vyhodnotené spoločne vzhľadom na ich obsahovú totožnosť. Z dôvodu oneskoreného prijatia zákona č. 276/2001 Z.z. o regulácii v sieťových odvetviach a o zmene a doplnení niektorých zákonov (účinnosť od 1.8.2001), ktorý umožňuje MH SR  vyhlásiť otvorenie trhu s elektrickou energiou a oddelenie prenosovej sústavy od Slovenských elektrární a.s., minister požiadal listom č. 3150/2001-010 z 24.7.2001 predsedu vlády o vynechanie 1. kroku k 1. júlu 2001 a o súhlas s realizáciou 2. kroku (nad 100 GWh) k 1.1.2002. Predseda vlády v  liste č. 2837/2001-PV z  13.8.2001 nesúhlasil s odkladom termínu a  požiadal ministra o  predloženie ”Správy o  postupe pri liberalizácii domáceho trhu s elektrickou energiou“. Správu minister predložil na Úrad vlády SR listom č. 4362/2001-010 dňa 23.10.2001. Súčasťou správy je aj návrh na zmenu termínu predmetnej úlohy.

Úlohy nesplnené.

Číslo uznesenia
a dátum	Číslo, stručný obsah úlohy a   termín plnenia	Príčina nesplnenia úlohy 	
619/2001
3.7.2001 

	C.13. Prerokovať s  veriteľmi š.p.  Vodohospodárska výstavba a  a.s. Slovenské elektrárne návrhy súvisiace s pozastavením, resp. ukončením činnosti Združenia Dunaj, s prechodom na dvojstranné zmluvné vzťahy, so zámenou energetického majetku Vodného diela Gabčíkovo za majetok Vodného diela Žilina a  zabezpečiť vydanie všetkých potrebných dokumentov a osvedčení s tým súvisiacich.

Termín: 31. júl 2001	Rokovania s bankovými veriteľmi neboli ukončené vzhľadom na to, že finančný poradca Bank of America a audítorská spoločnosť Deloitte & Touche nedoporučili realizovať navrhnutý postup. Na základe rokovania MH SR a MP SR na úrovni ministrov bolo rozhodnuté vypracovať 6 variantov riešenia daného problému. Minister požiadal listom č. 4540/2001-010 z 29.10.2001 predsedu vlády o odklad termínu plnenia úlohy do 30.4.2002. Predseda vlády v liste č. 3832/2001-PV zo 7.11.2001 nesúhlasil s odkladom termínu. plnenia úlohy a  požiadal MH SR o predloženie správy o  príčinách a  dôsledkoch navrhovaného odkladu termínu.
Úloha nesplnená.	

2.	 Ministerstvo financií SR

	Vláda v kontrolovanom období uložila ministrovi v uzneseniach prijatých od 1.1.1995 do 30.9.2001 plniť celkom 795 úloh.

	Zo 63 termínovaných úloh, splatných v kontrolovanom období, bolo  47 úloh splnených, 12 úloh oneskorene splnených a 4 úlohy nesplnené. V ďalšom období je splatných 73 úloh.

	Zo 659 netermínovaných úloh bolo splnených 43 úloh.

Číslo uznesenia
a dátum	Číslo, stručný obsah úlohy a   termín plnenia	Príčina nesplnenia úlohy 	
694/2000
30.8.2000	C.40. V spolupráci s podpredsedom vlády   I Miklošom a po jej vzniku so Správou nehnuteľného majetku štátu predložiť na rokovanie vlády návrh opatrení v oblasti metodiky nájomného za prenájom nehnuteľného majetku štátu v správe ústrednej štátnej správy v súlade s dokumentom Audit.

Termín: 31. marec 2001
Povolený odklad do 30. septembra 2001.	Opatrenia v oblasti metodiky nájomného nie sú predložené na rokovanie vlády vzhľadom na rozdielne stanoviská MF SR a podpredsedu vlády I. Mikloša  k regulácii nájomného za prenájom nehnuteľného majetku štátu, ako aj k zriadeniu Správy nehnuteľného majetku štátu novelou zákona č. 278/1993 Z.z. o správe majetku štátu v zmysle úlohy C.39. toho istého uznesenia vlády. Ministerka nepožiadala predsedu vlády o odklad termínu predloženia návrhu opatrení na rokovanie vlády v zmysle úlohy C.40.
Úloha nesplnená.	

Číslo uznesenia
a dátum	Číslo, stručný obsah úlohy a   termín plnenia	Príčina nesplnenia úlohy 	
510/2001 
13.6.2001

619/2001 
3.7.2001 

	C.4. Zabezpečiť podanie žiadosti o predchádzajúci súhlas so zrušením a predajom podniku Konsolidačná banka Bratislava, š.p.ú. podľa paragrafu 16 zákona č. 21/1992 Zb. o bankách v znení neskorších predpisov a oznámenie o súhlase na prechod osobitnej záruky podľa bodu A.3. tohto uznesenia (A.3.: priamy predaj celého podniku vopred určenému nadobúdateľovi obchodnej spoločnosti Slovenská konsolidačná, a.s. so sídlom v Bratislave, po realizácii bodu B.1 tohto uznesenia, t.j. po postúpení pohľadávok a prevzatím záväzkov z úverov na družstevnú bytovú výstavbu a ich príslušenstva a  z redistribučného úveru a jeho príslušenstva na zdrojové krytie družstevnej bytovej výstavby, z Konsolidačnej banky Bratislava, š.p.ú. na Slovenskú záručnú a rozvojovú banku, š.p.ú.,);

Termín: 15. september 2001 

C.6. V spolupráci s prezidentom prezídia Fondu národného majetku SR doriešiť právnu formu a  podpísať príslušné dokumenty umožňujúce úhrady v celkovej predpokladanej sume cca 10.911.899.000,- Sk, realizované za Vodohospodársku výstavbu, š.p. v  súvislosti s  úvermi so štátnou zárukou z “memorandovej položky” prostredníctvom FNM SR, považovať za nenávratné.

Termín: 31. júl 2001	Konsolidačná banka Bratislava, š.p.ú. (ďalej KBB) požiadala Národnú banku Slovenska dňa 26.11.2001 o predchádzajúci súhlas na zrušenie KBB. Súhlas MF SR na prechod osobitnej záruky za redistribučný úver na financovanie trvalo sa obracajúcich zásob je možný až začiatkom roku 2002, keď sa bude uzavierať zmluva o  predaji KBB. Presun uzatvorenia zmluvy o predaji podniku na rok 2002 bol spôsobený z  dôvodu riešenia uzavretia účtovníctva KBB š.p.ú., pričom až od 1.1.2002 nadobudnú účinnosť novely niektorých zákonov, ktoré umožnia predmetné veci doriešiť (zákon o daniach z príjmov, zákon o bankách).

Úloha nesplnená.

S ohľadom na obmedzenia vyplývajúce z platných legislatívnych noriem (napr. zákon 278/1993 Z.z. o správe majetku štátu) neboli dosiahnuté dohody v  obsahu príslušných dokumentov. Vzhľadom na vytvárajúci sa precedens vo vzťahu k realizovaným štátnym zárukám ostatných podnikov prostredníctvom FNM SR prebiehajú rokovania o stanovisku FNM SR.

Úloha nesplnená.	

Číslo uznesenia
a dátum	Číslo, stručný obsah úlohy a   termín plnenia	Príčina nesplnenia úlohy 	
623/2001 
3.7.2001	B.1. Uvoľniť z rozpočtovej rezervy vlády SR pre Úrad vlády SR sumu 499.100,- Sk na Kampaň proti rasizmu s účelovým určením v zmysle predloženého materiálu.

Termín: 16. júl 2001	Rezerva vlády schválená na rok 2001 je vyčerpaná, na čo MF SR upozornilo predkladateľa návrhu predmetného uznesenia podpredsedu vlády Pála Csákyho listom č. 1413/2001–KM už dňa 23.3.2001. Výšku rezervy vlády SR možno meniť len zákonom o štátnom rozpočte na príslušný rok. Realizáciou úlohy by došlo k porušeniu § 15, ods. 4 zákona NR SR č. 303/1995 Z.z. o rozpočtových pravidlách.

Úloha nesplnená.	

3. Ministerstvo práce, sociálnych vecí a rodiny SR

	Vláda v kontrolovanom období uložila ministrovi v uzneseniach prijatých od 1.1.1995 do 30.9.2001 plniť celkom 370 úloh.

  Z 18 termínovaných úloh, splatných v kontrolovanom období,  bolo  15 úloh  splnených a  3 úlohy oneskorene splnené. V ďalšom období je splatných 63 úloh.

  Z 289 netermínovaných úloh bolo splnených 11 úloh.

4. Ministerstvo životného prostredia SR

	Vláda v kontrolovanom období uložila ministrovi v uzneseniach prijatých od 1.1.1995 do 30.9.2001 plniť celkom 187 úloh.

	Zo 40 termínovaných úloh, splatných v kontrolovanom období,  bolo  39 úloh splnených a 1 úloha oneskorene splnená.  V ďalšom období je splatných 30 úloh.

	Zo 117 netermínovaných úloh bolo splnených 20 úloh.

5. Ministerstvo pre správu a privatizáciu národného majetku SR

	Vláda v kontrolovanom období uložila ministerke v uzneseniach prijatých od 1.1.1995 do 30.9.2001 plniť celkom 191 úloh.

	Z 25 termínovaných úloh,  splatných v kontrolovanom období,  bolo  21 úloh splnených a 4 úlohy oneskorene splnené. V ďalšom období je splatných 51 úloh.

	Zo 115 netermínovaných úloh bolo splnených 18 úloh.

6. Ministerstvo dopravy, pôšt a telekomunikácií SR

	Vláda v kontrolovanom období uložila ministrovi v uzneseniach prijatých od 1.1.1995 do 30.9.2001 plniť celkom 436 úloh.

	Z 36 termínovaných úloh, splatných v kontrolovanom období, bolo  33 úloh splnených,              2 úlohy oneskorene splnené a 1 úloha nesplnená. V ďalšom období je splatných 76 úloh.

	Z 324 netermínovaných úloh bolo splnených 28 úloh.

Číslo uznesenia
a dátum	Číslo, stručný obsah úlohy a   termín plnenia	Príčina nesplnenia úlohy 	
525/2001 
13.6.2001 	D.29. Predložiť návrh na zrušenie úloh z uznesení vlády SR, na ktoré nebude možné zabezpečiť rozpočtové krytie v roku 2002.

Termín: 30. september 2001 	Vzhľadom na skutočnosť, že prijaté uznesenia vlády SR v oblasti financovania potrieb kapitoly MDPT SR vyjadrujú reálnu potrebu v jednotlivých oblastiach, ministerstvo nenavrhlo úlohy na zrušenie. Po schválení štátneho rozpočtu na rok 2002 v NR SR bude potreba zrušenia uznesení vlády opätovne prehodnotená  v zmysle predmetnej úlohy. Minister nepožiadal predsedu vlády o náhradný termín predloženia návrhu na zrušenie úloh na rokovanie vlády.
Úloha nesplnená.	

7. Ministerstvo výstavby a regionálneho rozvoja SR

      Vláda v kontrolovanom období uložila ministrovi v uzneseniach prijatých od 1.1.1995 do 30.9.2001 plniť celkom 386 úloh.
 
    Z 22 termínovaných úloh, splatných v kontrolovanom období,  bolo  22 úloh splnených.    V ďalšom období je splatných 33 úloh.

        Z 331 netermínovaných úloh bolo splnených 18 úloh.

8. Ministerstvo pôdohospodárstva SR

	Vláda v kontrolovanom období uložila ministrovi v uzneseniach prijatých od 1.1.1995 do 30.9.2001 plniť celkom 522 úloh.

	Zo 129 termínovaných úloh, splatných v kontrolovanom období, bolo 113 úloh splnených  a  16 úloh oneskorene splnených. V ďalšom období je splatných 79 úloh.

	Z 314 netermínovaných úloh bolo splnených 124 úloh.

9. Ministerstvo školstva SR

	Vláda v kontrolovanom období uložila ministrovi v uzneseniach prijatých od 1.1.1995 do 30.9.2001 plniť celkom 191 úloh.

	Zo 47 termínovaných úloh, splatných v kontrolovanom období, bolo  37 úloh splnených, 6 úloh oneskorene splnených a 4 úlohy nesplnené. V ďalšom období je splatných 74 úloh.

      Zo 70 netermínovaných úloh bolo splnených 30 úloh.

Číslo uznesenia
a dátum	Číslo, stručný obsah úlohy a     termín plnenia	Príčina nesplnenia úlohy	
213/2001
7.3.2001

383/2001 
2.5.2001	C.8. Predložiť na rokovanie vlády novelu zákona č. 261/1995 Z.z. o štátnom informačnom systéme v súlade s Návrhom opatrení, ktorými sa stanoví nový rámec pre činnosť poradných a  koordinačných orgánov vlády v súlade s dokumentom Audit.

Termín: 30. september 2001 

B.1. V spolupráci s vysokými školami vypracovať strategický plán pre oblasť informačných technológií na vysokých školách; v rámci neho navrhnúť aj opatrenia pre zlepšenie situácie v personálnom zabezpečení v tejto oblasti.

Termín:  31. júl 2001 
	Uznesením č. 522/2001 vláda uložila ministrovi v úlohe D.1. predložiť na rokovanie vlády stratégiu informatizácie spoločnosti v Slovenskej republike vrátane jej inštitucionálneho, kompetenčného a legislatívneho zabezpečenia. Návrh legislatívnych zmien, ktoré sa budú vzťahovať aj na štátny informačný systém, bude vypracovaný v nadväznosti na závery stratégie. Z tohto dôvodu minister považuje predloženie novely zákona č. 261/1995 Z.z. za neaktuálne a listom č. 2211/2001-sekr. zo dňa 28.9.2001 požiadal predsedu vlády o súhlas so  zrušením predmetnej úlohy.

Úloha nesplnená.

Vypracovanie strategického plánu je viazané na legislatívny proces schválenia návrhu zákona o vysokých školách a  prijatia návrhov vykonávacích právnych predpisov k tomuto zákonu, ktoré budú prijaté postupne po nadobudnutí účinnosti uvedeného zákona.

Úloha nesplnená.	

Číslo uznesenia
a dátum	Číslo, stručný obsah úlohy a     termín plnenia	Príčina nesplnenia úlohy	
383/2001 
2.5.2001	B.4. Vypracovať projekt prepojenia akademických knižníc, kooperatívneho prístupu knižníc k  informačným zdrojom a  vybudovania super -počítačového centra pre vzdelávacie, vedecké a kultúrne inštitúcie.

Termín:  30. september 2001 

B.5. Na základe strategického plánu vysokého školstva pre oblasť informačných technológií vybrať profesionálny softvér, ktorý bude tvoriť základ integrovaného informačného systému vysokej školy; podporiť zavedenie takéhoto systému na jednotlivé vysoké školy z úrovne Ministerstva školstva SR.

Termín:  30. september 2001 
a priebežne	Práce na projekte nie sú ukončené vzhľadom na ich náročnosť, ako aj viazanosť projektu na legislatívny proces schválenia nového návrhu zákona o vysokých školách a  z  neho vyplývajúcich vykonávacích predpisov.

Úloha nesplnená.

Úloha nadväzuje na úlohy B.1. a B.4. tohto uznesenia. Z tohto dôvodu sú príčiny neplnenia rovnaké ako príčiny neplnenia uvedených úloh.

Úloha nesplnená.	

10. Ministerstvo kultúry SR

	Vláda v kontrolovanom období uložila ministrovi v uzneseniach prijatých od 1.1.1995 do 30.9.2001 plniť celkom 334 úloh.

	Z 27 termínovaných úloh,  splatných v kontrolovanom období,  bolo 24 úloh splnených a  3 úlohy oneskorene splnené.  V ďalšom období je splatných 91 úloh.

	Z 216 netermínovaných úloh bolo splnených 13 úloh.

11. Ministerstvo zdravotníctva SR

  Vláda v kontrolovanom období uložila ministrovi v uzneseniach prijatých od 1.1.1995 do 30.9.2001 plniť celkom 489 úloh.

Z 51  termínovaných úloh,  splatných v kontrolovanom období,  bolo  44 úloh splnených,    6 úloh oneskorene splnených a 1 úloha nesplnená. V ďalšom období je splatných 162 úloh.

    Z 276 netermínovaných úloh bolo splnených 52 úloh.

Číslo uznesenia a dátum	Číslo, stručný obsah úlohy a   termín plnenia	Príčina nesplnenia úlohy 	
525/2001 
13.6.2001 

	D.20. Predložiť na rokovanie vlády návrh konkrétnych vecných a legislatívnych opatrení na zamedzenie zadlžovania zdravotných poistení a poskytovateľov zdravotnej starostlivosti vrátane lekární bez ďalších nárokov na verejné a súkromné zdroje.

Termín: 31. júl 2001 
	Úloha sa realizuje v návrhu zákona o povinnom zdravotnom poistení, ktorého predloženie na rokovanie vlády je uložené ministrovi v  náhradnom termíne do 31.12.2001 uznesením vlády č. 1066/2001. V súčasnosti sa vyhodnocujú stanoviská z medzirezortného pripomienkového konania a pokračujú práce na novom návrhu zmeny cenového opatrenia MF SR. Minister nepožiadal predsedu vlády o  náhradný termín predloženia opatrení na zamedzenie zadlžovania na rokovanie vlády.
Úloha nesplnená.	

12. Ministerstvo vnútra SR

	Vláda v kontrolovanom období uložila ministrovi v uzneseniach prijatých od 1.1.1995 do 30.9.2001 plniť celkom 548 úloh.

	Zo 42 termínovaných úloh, splatných  v kontrolovanom období,  bolo  38 úloh splnených  a 4 úlohy oneskorene splnené. V ďalšom období sú splatné 4 úlohy.

	Z 502 netermínovaných úloh bolo splnených 112 úloh.

13. Ministerstvo zahraničných vecí SR

	Vláda v kontrolovanom období uložila ministrovi v uzneseniach prijatých od 1.1.1995 do 30.9.2001 plniť celkom 421 úloh.

	Zo 40 termínovaných úloh,  splatných v kontrolovanom období, bolo 35 úloh  splnených a 5 úloh oneskorene splnených. V ďalšom období je splatných 29 úloh.

	Z 352 netermínovaných úloh bolo splnených 10 úloh.

14. Ministerstvo spravodlivosti SR

	Vláda v kontrolovanom období uložila ministrovi v uzneseniach prijatých od 1.1.1995 do 30.9.2001 plniť celkom 380 úloh.

	Z  36 termínovaných úloh, splatných v kontrolovanom období,  bolo  30 úloh splnených,   4 úlohy oneskorene splnené a 2 úlohy nesplnené.   V ďalšom období je splatných 103 úloh.

	Z 241 netermínovaných úloh bolo splnených 11 úloh.

Číslo uznesenia a dátum	Číslo, stručný obsah úlohy a   termín plnenia	Príčina nesplnenia úlohy 	
675/2000 
23.8.2000

747/2001 
15.8.2001
	B.2. Predložiť na rokovanie vlády návrh zákona, ktorým sa mení a dopĺňa zákon č. 99/1963 Zb. Občiansky súdny poriadok v znení neskorších predpisov (Piata časť - Správne súdnictvo)

Termín: 31. marec 2001

Povolený odklad termínu do 30. júna 2001 

B.1. Zabezpečiť splnenie úloh, ktoré boli podľa výsledkov nesplnené, v náhradnom termíne, resp. v prípade objektívnych dôvodov požiadať vládu o ich zrušenie.
Uznesenie vlády č. 87/2001 zo dňa 31.1.2001, úloha C.1.:
Urýchliť všetky činnosti súvisiace s procesom privatizácie a dodržiavať plnenie   termínov,   ktoré   vyplývajú   z harmonogramu urýchlenia privatizácie podľa termínov určených v texte materiálu
Zabezpečiť urýchlenie ukončenia súdnych sporov týkajúcich sa IRB vo väzbe na urýchlenie privatizácie

Termín: 15. október 2001 	Úloha bola v hlásení o plnení úloh z uznesení vlády v 2. štvrťroku 2001 vyhodnotená ako splatná v ďalšom období aj napriek tomu, že ministerstvu nemalo súhlas s  odkladom termínu plnenia úlohy. Podpredseda vlády pre legislatívu nesúhlasil s ďalším odkladom termínu plnenia úlohy na september 2001 .
Podľa vyjadrenia ministerstva plnenie úlohy si vyžaduje vykonanie dôkladnej analýzy a spoluprácu s dotknutými subjektami a preto ministerstvo zriadilo pracovnú komisiu. Prácu v tejto komisii spomaľuje neúčasť sudcov Najvyššieho súdu, ktorí sú členmi komisie, na jej činnosti. 

Úloha nesplnená.

Úloha je zo strany ministerstva nesplniteľná, pretože jej plnením by prekročilo rozsah svojich zákonom vymedzených kompetencií. Súdy sú vo svojom rozhodovaní nezávislé a v zmysle Ústavy SR, ako aj zákonov SR nemôže ministerstvo do konania súdov zasahovať. V rámci kompetencií ministerstvo môže iba sledovať plynulosť súdneho konania a prešetrovať sťažnosti účastníkov súdneho konania na prieťahy v  konaní.
Podľa vyjadrenia IRB nie sú súdne spory, ktoré bránia jej privatizácii. Minister nepredložil vláde návrh na zrušenie úlohy.

Úloha nesplnená.	

15. Ministerstvo obrany SR

	Vláda v kontrolovanom období uložila ministrovi v uzneseniach prijatých od 1.1.1995 do 30.9.2001 plniť celkom 324 úloh.

	Z 19 termínovaných úloh,  splatných v kontrolovanom období,  bolo  15 úloh splnených  a 4 úlohy oneskorene splnené. V ďalšom období je splatných 75 úloh.

	Z 230 netermínovaných úloh bolo splnených 6 úloh.

16.  Úrad vlády  SR

	Vláda v kontrolovanom období uložila vedúcemu úradu v uzneseniach, prijatých od 1.1.1995 do 30.9.2001 plniť celkom 136 úloh.

	Z 23 termínovaných úloh,  splatných v kontrolovanom období,  bolo  21 úloh splnených, 1 úloha oneskorene splnená a 1 úloha nesplnená. V ďalšom období je splatných 52 úloh.

	Zo 61 netermínovaných úloh boli 3 úlohy splnené.

Číslo uznesenia a dátum	Číslo, stručný obsah úlohy a   termín plnenia	Príčina nesplnenia úlohy 	
525/2001 
13.6.2001 

	D.21. Postupovať pri predaji štátneho majetku tak, aby boli zabezpečené rozpočtované príjmy štátneho rozpočtu; o  zabezpečení postupu informovať vládu. 
(Podľa materiálu k uzneseniu vlády č. 525/2001 realizácia predaja hotela FORUM má predstavovať prínos do štátneho rozpočtu v  roku 2002          cca 1 mld. Sk).

Termín: 31. august 2001 

	Plnenie úlohy pokračuje v zmysle úlohy B.1. uznesenia vlády SR č. 489/2001. Podľa materiálu k uzneseniu vlády č. 489/2001 účtovná hodnota majetku hotela FORUM  k  31.12.2000  predstavovala 548 mil. Sk, štátny rozpočet na rok 2001 predpokladal príjem za predaj hotela vo výške 250 mil. Sk. Nevysporiadané vlastníctvo k pozemkom pod stavbou hotela a  z toho vyplývajúce majetkovo – právne problémy, ktoré vyústili do súdnych rozhodnutí z  1.6.2001 a 21.11.2001, zakazujúcich akýmkoľvek spôsobom nakladať s  majetkom a obchodným podielom, predlžujú postup, ktorý by viedol ku konečnému predaju hotela. Z uvedeného dôvodu vedúci ÚV SR požiadal predsedu vlády listom č. 1329/01-KVÚ z 11. decembra 2001 o odklad termínu plnenia uvedenej úlohy do 31. januára 2002.

Úloha nesplnená.	

17.  Úsek podpredsedu vlády SR pre legislatívu

	Vláda v kontrolovanom období  uložila podpredsedovi vlády v uzneseniach, prijatých od 1.1.1995 do 30.9.2001 plniť celkom 29 úloh.

	Z 8 termínovaných úloh,  splatných v kontrolovanom období,  bolo  8 úloh splnených .    V ďalšom období sú splatné 2 úlohy.

	Z 19 netermínovaných úloh bola 1 úloha splnená.

18.	Úsek podpredsedu vlády SR pre ekonomiku

	Vláda v kontrolovanom období  uložila podpredsedovi vlády v uzneseniach, prijatých od 1.1.1995 do 30.9.2001 plniť celkom 42 úloh.

	Zo 6 termínovaných úloh, splatných v kontrolovanom období, bolo 5 úloh splnených a         1 úloha oneskorene splnená. V ďalšom období je splatných 14 úloh.

	Z 22 netermínovaných úloh bola splnená 1 úloha.

19.	Úsek podpredsedníčky vlády SR pre európsku integráciu

	Vláda v kontrolovanom období  uložila podpredsedníčke vlády v uzneseniach, prijatých od 1.1.1995 do 30.9.2001 plniť celkom 17 úloh.

	Zo 4 termínovaných úloh, splatných v kontrolovanom období, boli 3 úlohy splnené a         1 úloha nesplnená.  V ďalšom období sú splatné 4 úlohy.
 
	Z 9 netermínovaných úloh boli splnené 4 úlohy.

Číslo uznesenia a dátum	Číslo, stručný obsah úlohy a   termín plnenia	Príčina nesplnenia úlohy 	
393/2001 
2.5.2001 

	B.2. Prehodnotiť celkový systém hodnotenia a schvaľovania projektov zahraničnej pomoci a predložiť ho vláde.

Termín: 15.5.2001 
Povolený odklad termínu do 30.5.2001
	Úloha nebola vyhodnotená v hlásení o plnení úloh z  uznesení vlády v 2. štvrťroku 2001 ako nesplnená. Úsek podpredsedníčky vlády vypracoval Všeobecnú koordinačnú smernicu pre zahraničnú pomoc poskytovanú Európskou úniou. Smernica nebola predložená na rokovanie vlády v dôsledku nedoriešených rozporov s Ministerstvom hospodárstva. Podpredsedníčka vlády nepožiadala predsedu vlády o  náhradný termín predloženia materiálu na rokovanie vlády.

Úloha nesplnená.	

20.	Úsek podpredsedu vlády SR pre ľudské a menšinové práva a regionálny rozvoj

	Vláda v kontrolovanom období  uložila podpredsedovi vlády v uzneseniach, prijatých od 1.1.1995 do 30.9.2001 plniť celkom 14 úloh.

	Z 5 termínovaných úloh, splatných v kontrolovanom období, boli 4 úlohy splnené a         1 úloha oneskorene splnená.  V ďalšom období je splatných 7 úloh.

	Dve netermínované úlohy boli splnené.

21.  Štatistický úrad SR

	Vláda v kontrolovanom období  uložila predsedovi úradu v uzneseniach, prijatých od 1.1.1995 do 30.9.2001 plniť celkom 186 úloh.

	Zo 17 termínovaných úloh, splatných v kontrolovanom období, bolo 16 úloh splnených a  1 úloha oneskorene splnená.  V ďalšom období je splatných 36 úloh.

	Zo 133 netermínovaných úloh bolo splnených 14 úloh.

22.  Úrad geodézie, kartografie a katastra  SR

	Vláda v kontrolovanom období  uložila predsedovi úradu v uzneseniach, prijatých od 1.1.1995 do 30.9.2001 plniť celkom 199 úloh.

	Zo 6 termínovaných úloh, splatných v kontrolovanom období, bolo 5 úloh splnených a    1 úloha oneskorene splnená.  V ďalšom období je splatných 21 úloh.

	Zo 172 netermínovaných úloh bolo splnených 8 úloh.

23.  Protimonopolný úrad  SR

	Vláda v kontrolovanom období  uložila predsedovi úradu v uzneseniach, prijatých od 1.1.1995 do 30.9.2001 plniť celkom 138 úloh.

	Všetkých 25 termínovaných úloh, splatných v kontrolovanom období, bolo splnených.      V ďalšom období je splatných 11 úloh.

	Zo 102 netermínovaných úloh bolo splnených 5 úloh.

24.  Úrad jadrového dozoru  SR

	Vláda v kontrolovanom období  uložila predsedovi úradu v uzneseniach, prijatých od 1.1.1995 do 30.9.2001 plniť celkom 78 úloh. 

	Všetkých 15 termínovaných úloh, splatných v kontrolovanom období, bolo splnených.      V ďalšom období je splatných 49 úloh.

	Zo 14 netermínovaných úloh bolo splnených 10 úloh. 

25.  Úrad pre normalizáciu, metrológiu a skúšobníctvo  SR

	Vláda v kontrolovanom období  uložila predsedovi úradu v uzneseniach, prijatých od 1.1.1995 do 30.9.2001 plniť celkom 135 úloh.

	Z 21 termínovaných úloh,  splatných v kontrolovanom období, bolo 18 úloh splnených,   1 úloha oneskorene splnená a 2 úlohy nesplnené. V ďalšom období sú splatné 2 úlohy.	

	Zo 112 netermínovaných úloh bolo splnených 6 úloh.

Číslo uznesenia a dátum	Číslo, stručný obsah úlohy a   termín plnenia	Príčina nesplnenia úlohy 	
45/2001
17.1.2001

703/2001 
18.7.2001 

	Plán legislatívnych úloh vlády SR na rok 2001.
Úloha september/21:
Návrh nariadenia vlády SR o  výmene informácií o technických predpisoch a technických normách.

B.103. Vydať nariadenie vlády SR o postupe pri výmene informácií o technických predpisoch a normách s termínom účinnosti od 1. októbra 2001.

Termín: 30.9.2001 	Úlohy sú totožné. Z novely zákona č. 264/1999 Z.z. o technických požiadavkách na výrobky a o posudzovaní zhody a  o  zmene a doplnení niektorých zákonov bolo počas legislatívneho procesu vypustené splnomocňovacie ustanovenie na vydanie nariadenia  vlády SR.. Z tohto dôvodu predseda ÚNMS SR predložil na rokovanie vlády návrh na zrušenie úlohy listom č. 1070/920/2001 z 18.11.2001, pričom uviedol, že predmetná úloha je navrhnutá do Plánu legislatívnych úloh vlády SR na rok 2002. Vláda o návrhu doposiaľ nerokovala.

Úlohy nesplnené.	

26.  Úrad priemyselného vlastníctva  SR

	Vláda v kontrolovanom období  uložila predsedovi úradu v uzneseniach, prijatých od 1.1.1995 do 30.9.2001 plniť celkom 151 úloh.

	Z 20 termínovaných úloh,  splatných v kontrolovanom období, bolo 19 úloh splnených a 1 úloha oneskorene splnená. V ďalšom období je splatných 37 úloh.

	Z 94  netermínovaných úloh boli splnené 2 úlohy.

27.  Správa štátnych hmotných rezerv  SR

	Vláda v kontrolovanom období  uložila predsedovi SŠHR SR v uzneseniach, prijatých od 1.1.1995 do 30.9.2001 plniť celkom 121 úloh.

	Zo 16 termínovaných úloh, splatných v kontrolovanom období, bolo 15 úloh splnených    a 1 úloha oneskorene splnená. V ďalšom období je splatných 24 úloh.

	Z 81 netermínovaných úloh bolo 69 úloh splnených.

29.  Úrad pre verejné obstarávanie SR 

	Vláda v kontrolovanom období  uložila predsedovi úradu v uzneseniach, prijatých od 1.1.1995 do 30.9.2001 plniť celkom 188 úloh.

	Z 8 termínovaných úloh, splatných v kontrolovanom období, bolo 8 úloh splnených.         V ďalšom období je splatných 22 úloh.

	Zo 158 netermínovaných úloh boli splnené 4 úlohy.